**LITLASTØL**

Høgdemeter over havet: Omlag 500 m

Lengde: Stølen ligg ca 1 km frå Strindeskleiv

Tid: under halvtimen får Strindeskleiv ein veg

Gradering: Lett tur! Noko stigning opp Almenninsbrekkene, elles flat og lett veg

**Vegskildring:** Ta av frå Riksveg 13 mot Espeland ( Ulvikhøgda) og mot høgre til Velken og Vindal. Fortset oppover og ta av mot høgre over ferista og køyr til parkeringsplassen på Strindeskleiv ca 8-9 km. Stølen tilhøyrar Vindal. Stølsvegen går etter den gamle Almenningsvegen til Ulvik og stølane ( husa) ligg over denne vegen. Frå den stølen er det flott utsikt ut over Granvinsfjorden. Turkassa heng på det gamle selet oppe i bakken der sjølve stølsområdet ligg med hytter og sel.

**RUNDTUR OM MÅVOTNO, VATNASET OG LITLASTØL**

Høgd: Høgste punktet over Rusta er ca 500 moh.

Lengde: Om lag 7 km.

Tid: 2.5- 3 timar

Gradering: Avhengig av kva ein går, er det ein del stigning opp Almenningbrekkene og på både sider av Rusta, men det må reknast som ein lett rundtur.

Kortaste vegen (stølsvegen) til kvar av desse stølane er omskriven over. Rundturen kan du starte anten på Heiane ovanfor Tveito og gå mot Måvotno, eller på Strindeskleiv innanfor Vindal og gå mot Litlastøl og Vatnasete. Ein kan også sjølvsagt gå frå Heiane til Strindeskleiv først, eller omvendt.

Strekninga mellom Måvotno og Vatnasete har stort sett synleg sti etter den gamle tingvegen frå Ulvik over høgda Rusta. Kortaste vegen går ned/opp ved Lomtjørn. Men ein kan følja tingvegen/ Almenningsvegen etter høgda lenger inn og kryssa dalen og bekken i Bekkjadalen innanfor Vatnasete. Gåtid 30 min til ein time mellom Måvotno og Vatnasete. Hugs å ta til venstre frå trakotrvegen over turkassa om du går frå Måvotno. Vegen mellom Heiane og Strindeskleiv går i meir myrlendt område via brua over Tveitaelva og til/ frå ljosløypa som ein følgjer eit stykke nær Strindelskleiv. Det tek knappe halvtimen å gå mellom desse parkeringsplassane.

GOD TUR!